DONATIONER OG FUNDRAISING

**Alternativets donationspolitik**

Alternativets donationspolitik er besluttet af Alternativets hovedbestyrelse.

* Alle donationer på mere end 1.000 kroner lægges offentligt frem jf. Alternativets vedtægter.
* Alle donationer over 20.000 kr. vil fremgå særskilt i årsregnskabet samt på Folketingets hjemmeside jf. lov om partistøtte.
* Ved donationer over 10.000 kr. vil der være særlig opmærksomhed fra økonomiudvalget jf. punkt 4-7.
* Alternativet modtager ikke anonyme donationer, hvor vi ikke kan vide, hvilke personer eller virksomheder, der står bag jf. Alternativets værdier om gennemsigtighed.
* Der modtages ikke donationer fra de lande der står på EUs sortliste (black list) over skattelylande.
* Særlige krav eller forventninger om modydelser er ikke muligt, herunder brug af Alternativets logo i eksempelvis reklamesammenhæng. Alternativets Økonomiudvalg kan dog indstille en dispensation fra dette til Hovedbestyrelsen.
* Ved samarbejder eller andre former for donationer, fx lån af materiel eller arbejdskraft, er det ved tvivlsspørgsmål Hovedbestyrelsens opgave at vurdere hvorvidt, der er tale om en partner, som vi - med afsæt i Alternativets værdigrundlag - ønsker at stå ved siden af.

Der kan doneres penge til Alternativet landsorganisation, storkredsforeninger, lokalforeninger og kandidater.

Storkredsforeninger og lokalforeninger kan selv håndtere donationer op til 9.999 kr. Foreningerne skal være opmærsksomme på at følge donationspolitikken som beskrevet herover. Ved donationer på 10.000 kroner og derover henvises donoren til landssekretariatet, der tilskikrer, at donationen lever op til Alternavitets krav om ikke at modtage donationer fra skattely.

**Donationer til kandidater**

Som udgangspunkt er donationer direkte til kandidater skattepligtige. Skats juridiske vejledning om gavebidrag til valgkampagner anbefaler dog følgende: “Når en privatperson eller en privat virksomhed ønsker at yde et bidrag til en politiker, vil situationen dog formentlig normalt være den, at bidraget gives til partiet, som kanaliserer det ud til den enkelte kandidat til brug for dennes politiske arbejde. Der vil derfor i praksis typisk ikke være noget beskatningsproblem.” [Kilde](https://skat.dk/skat.aspx?oid=1947444)

Vi anbefaler storkredsene, at benytte denne model i forbindelse med donationer til kandidater. En praktisk løsning på dette kan være at foretage Indsamlingen via Mobilepay, som kan oprettes til enhver bankkonto med et CVR-nr. tilknyttet. Det er hurtigt og nemt at oprette og virker straks. via. [MyShop](https://www.mobilepay.dk/erhverv/fysiske-butikker/mobilepay-myshop). Der kan oprettes lige så mange numre/betalingssteder, som man har lyst til, og de administreres via en App på telefonen og på MyShop’s hjemmeside. Husk at der er et gebyr på 75 øre for hver transaktion.

Hvis en kandidat dog ønsker at gøre det privat over personens egen Mobilepay er der indberetningspligt til skat, der skal bruges følgende [vejledning.](https://skat.dk/skat.aspx?oid=1947444)

**Loft på donationer**

I Alternativets regeringsprogram beskriver vi et politisk mål om, at alle donationer til partier på over 1.000 kr. forbydes for at sikre, at partiernes primære indtægt kommer fra medlemmer og politisk engagerede borgere frem for pengestærke erhvervsinteresser. Samtidig vil vi øge den offentlige partistøtte, som i øjeblikket er lavere i Danmark end i Norge og Sverige, ligesom vi vil sikre støtte til opstillingsberettigede partier, der ikke sidder i Folketinget.

Indtil vi får denne politik gennemført, opererer vi inden for den gældende lovgivning. Dog har vi valgt at offentliggøre alle donationer over 1.000 kr for at have en øget gennemsigtighed. Den nuværende lovgivning foreskriver, at alle donationer over 20.000 kr. offentliggøres.

Ved tvivlsspørgsmål kontaktes Birte Raabjerg på [regnskab@alternativet.dk](mailto:regnskab@alternativet.dk).